OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 299/16/5511	Žilina 18.07.2016 
EEČ: 2-43-229-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako otec XXXXX, nar. XXXXX voči ktorému má zákonnú vyživovaciu povinnosť vyplývajúcu mu zo zákona o rodine a z rozsudku Okresného súdu v XXXXX č.k. XXXXX zo dňa 24.03.2014, právoplatného a vykonateľného dňa 20.05.2014, ktorým bol zaviazaný platiť výživné na XXXXX vo výške 130,-Eur mesačne, s účinnosťou od 11.03.2013, vždy do 20. dňa v mesiaci vopred k rukám matky XXXXX, trvalé bydlisko XXXXX, si túto svoju vyživovaciu povinnosť riadne neplnil v období od 03.11.2015 doposiaľ napriek tomu, že mal príjem zo živnosti, nebol vedený v evidencii uchádzačov o zamestnanie a nepoberal dávky v hmotnej núdzi a príspevky, na výživnom uhradil do dňa vznesenia obvinenia dňa 25.04.2016 celkovú sumu vo výške 160,-Eur, v dôsledku čoho dlhoval XXXXX na výživnom na XXXXX za obdobie od 03.11.2015 doposiaľ sumu v celkovej výške 880,-Eur, a uvedeného konania sa dopustil napriek tomu, že bol trestným rozkazom Okresného súdu v XXXXX č. k. XXXXX zo dňa 15.10.2015, právoplatným dňa 11.11.2015, ktorý bol obvinenému doručený dňa 02.11.2015, odsúdený pre prečin zanedbania povinnej výživy podľa § 207 ods. 1, ods. 3 písm. a), písm. b) Tr. zákona, pričom obvinený dodatočne uhradil na dlžnom výživnom prostredníctvom súdneho exekútora dňa 11.05.2016 sumu 16,-Eur, dňa 30.05.2016 sumu 25,19 Eur, dňa 08.06.2016 sumu 152,-Eur a dňa 06.07.2016 sumu 152,-Eur a prostredníctvom pošty uhradil na dlžnom výživnom dňa 28.04.2016 sumu 130,-Eur a dňa 19.05.2016 sumu 461,33 Eur, t. j. dodatočne uhradil na výživnom sumu v celkovej výške 936,52 Eur, 
  
lebo zanikla trestnosť činu.  
 
Odôvodnenie:
Uznesením vyšetrovateľa OR PZ, OKP XXXXX sp. zn. OXXXXX zo dňa 25.04.2016 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Tr. zákona na tom skutkovom základe, ako je to uvedené v predmetnom uznesení. 

	Preskúmaním vyšetrovacieho spisu sp. zn. XXXXX som zistila, že vo veci bol vykonaný výsluch obvineného XXXXX, svedka poškodeného XXXXX a svedkyne XXXXX a ďalej boli do spisu zabezpečené nasledovné listinné dôkazy - zápisnica o trestnom oznámení, rozsudok o výživnom, trestný rozkaz s fotokópiou doručenky, správy súdneho exekútora, fotokópie poštových poukážok, správy na obvineného zo Sociálnej poisťovne, pobočky XXXXX, z ÚPSVR XXXXX, z Daňového úradu XXXXX, záznam z lustrácie v evidencii zbraní, správa Mestského úradu XXXXX, výpis z ústrednej evidencie priestupkov obvineného, záznam z lustrácie vozidiel, výpis zo živnostenského registra, správa Sociálnej poisťovne, pobočky XXXXX na XXXXX, potvrdenie o návšteve školy, doklady o platbách výživného na účet súdneho exekútora a odpis registra trestov obvineného. 
 
Obvinený XXXXX vo svojej výpovedi priznal spáchanie skutku a bol ochotný uhradiť dlžné výživné. Obvinený dodatočne uhradil na dlžnom výživnom prostredníctvom súdneho exekútora dňa 11.05.2016 sumu 16,-Eur, dňa 30.05.2016 sumu 25,19 Eur, dňa 08.06.2016 sumu 152,-Eur a dňa 06.07.2016 sumu 152,-Eur a prostredníctvom pošty uhradil na dlžnom výživnom dňa 28.04.2016 sumu 130,-Eur a dňa 19.05.2016 sumu 461,33 Eur, t. j. dodatočne uhradil na výživnom sumu v celkovej výške 936,52 Eur, v dôsledku čoho má dlžné výživné za obdobie od 03.11.2015 doposiaľ (do júna 2016 vrátane) uhradené v celom rozsahu.  

Obvinený je zo spáchania skutku okrem vlastného priznania usvedčovaný aj výpoveďou svedka poškodeného XXXXX a svedkyne XXXXX ako aj listinnými dôkazmi, ktoré boli zabezpečené do vyšetrovacieho spisu. Svedkyňa XXXXX potvrdila prevzatie všetkých vyššie uvedených platieb výživného. 

Prečinu zanedbania povinnej výživy podľa § 207 ods. 1, ods. 3 písm. c) Tr. zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného a čin spácha, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za  taký čin prepustený. Z hľadiska zavinenia môže byť tento prečin spáchaný úmyselne alebo z nedbanlivosti, pričom na naplnenie znakov uvedeného prečinu postačí zavinenie z nedbanlivosti.

Podľa § 86 ods. 1 písm. a) Tr. zákona trestnosť trestného činu zaniká, ak ide o trestný čin zanedbania povinnej výživy podľa § 207, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	
Po zhodnotení výsledkov vykonaného dokazovania konštatujem, že je nepochybné, že sa stal skutok, ktorý je uvedený vo výrokovej časti tohto uznesenia,  napĺňajúci znaky prečinu zanedbania povinnej výživy podľa § 207 ods. 1, ods. 3 písm. c) Tr. zákona, a že tento skutok spáchal obvinený XXXXX, avšak trestnosť činu zanikla, nakoľko obvinený dodatočne zaplatil dlžné výživné a jeho čin nemal trvale nepriaznivé následky na výživu jeho syna. 

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.	

Vzhľadom na vyššie uvedené skutočnosti som trestné stíhanie obvineného XXXXX zastavila z dôvodu, že trestnosť činu zanikla tak, ako je to uvedené vo výrokovej časti tohto uznesenia. 
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Andrea Jančová 
prokurátorka